
AVIZ

asupra proiectului de Lege pentru respingerea Ordonanţei Guvernului nr.5/2007 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării

Cu adresa nr. PL.X 274 din 23.04.2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu proiectul de Lege pentru respingerea Ordonanţei Guvernului nr.5/2007 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării.
In urma examinării, în şedinţa din data de 02.05.2007, Comisia, cu unanimitate de voturi, a hotărât întocmirea unui aviz în forma prezentată de iniţiator.

